COMUNA SÎNTANDREI

Nr.5454 din 05.07.2016 

INFORMARE privind intenţia de elaborare 

Plan Urbanistic Zonal „Lotizare teren pentru locuinţe nr. cad.54757 Sîntandrei, comuna Sîntandrei, județul Bihor”
Primăria Sîntandrei anunţă intenţia de elaborare a unui Plan urbanistic zonal Lotizare teren pentru locuinţe nr.cad.54757, în localitatea Sîntandrei, la inițiativa proprietarilor terenului: Hadade Daciana-Marilena și Mihoc Emanuela Alina.
Zona studiată se află în partea de sud-vest a localității Sîntandrei şi conform cu PUG 2006 în vigoare, se află în intravilan, în U.T.R. 2, zonă de locuințe cu funcțiuni complementare, cu interdicție temporară de construire până la elaborare de P.U.Z.. Terenul pentru parcelare este identificat cu nr.cad.54757 (nr.cad vechi 1689), înscris în CF nr.54757  cu suprafaţa de 14500 mp. Accesul la teren se face din drumul județean DJ 797, pe strada Independenței și apoi pe lîngă calea ferată.  
Prin P.U.Z. se propune realizarea a 17 parcele pentru locuinţe amplasate pe o singură parte a unui drum de acces și care vor avea suprafaţe cuprinse între 500 și 760 mp. Drumul nou creat, cu lăţimea de 9,00m şi carosabil de 7,00m. La capătul sudic, drumul creat are acces la strada Weiss  ce va uni localitatea Sîntandrei cu satul Palota și va avea trama de 14m.  
Pe terenul în discuţie nu există echipare tehnico edilitară. Alimentarea cu energie electrică şi gaz se va putea realiza prin extinderea reţelelor existente pe strada Unirii. Până la realizarea rețelelor stradale de alimentare cu apă și de canalizare pe strada Unirii cu posibilitate de extindere, se vor executa, pe fiecare parcelă, puțuri forate și rezervoare impermeabile de vidanjare amplasate spre stradă, cu respectarea Legii Protecţiei  Mediului.

Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

     Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@cjbihor.

PUBLICUL ESTE INVITAT SĂ TRANSMITĂ OBSERVAŢII şi PROPUNERI    privind intenţia de elaborare Plan urbanistic zonal:„Lotizare teren pentru locuinţe, nr. cad. 54757 Sîntandrei, comuna Sîntandrei” , în perioada 06 - 15.07.2016,

Observaţiile sunt necesare la elaborarea documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii, în perioada       16 – 20.07.2016.
                                  Primar
                      Consilier Urbanism   

                             Ioan Mărcuş                          

                       Tudora Mihuţa                  

